[pic] | EUROOPA ÜHENDUSTE KOMISJON |

Brüssel 14.07.2005

KOM(2005) 320 lõplik

KOMISJONI TEATIS

Aruanne nõukogu 29. aprilli 2004. aasta määruse (EÜ) 866/2004 rakendamise ja selle kohaldamisest tuleneva olukorra kohta

KOMISJONI TEATIS

Aruanne nõukogu 29. aprilli 2004. aasta määruse (EÜ) 866/2004 rakendamise ja selle kohaldamisest tuleneva olukorra kohta

Sissejuhatus

Nõukogu 29. aprilli 2004. aasta määruse (EÜ) 866/2004 ühinemisakti[1] protokolli 10 artiklis 2 sätestatud korra kohta (edaspidi „eraldusjoone määrus") artikli 11 lõikes 1 sätestatakse, et „komisjon esitab alates hiljemalt üks aasta pärast käesoleva määruse jõustumise kuupäeva nõukogule kord aastas aruande määruse rakendamise ja selle kohaldamisest tuleneva olukorra kohta, lisades nimetatud aruandele vajaduse korral sobivad muudatusettepanekud“.

Eraldusjoone määrus jõustus 1. mail 2004. aastal. Selles määratletakse tingimused, mille alusel kohaldatakse ELi seaduse sätteid eraldusjoone suhtes Küprose Vabariigi alade vahel, mis kuuluvad ja mis ei kuulu Küprose Vabariigi valitsuse tegeliku kontrolli alla.

Käesolev aruanne hõlmab ajavahemikku 1. maist 2004 kuni 30. aprillini 2005.

1. Rakendusmeetmed

7. juulil 2004- aastal võttis komisjon vastu määruse 2004/604/EÜ Küprose türgi kaubanduskoja volituse kohta vastavalt nõukogu määruse (EÜ) nr 866/2004 artikli 4 lõikele 5.[2]

10. augustil 2004. aastal võttis komisjon vastavalt eraldusjoone määruse artikli 4 lõikele 12 ja pärast konsulteerimist piirikomiteega vastu määruse (EÜ) nr 1480/2004, millega kehtestatakse erireeglid kaupade suhtes, mis saabuvad aladelt, mis ei kuulu Küprose Vabariigi valitsuse tegeliku kontrolli alla, aladele, mis alluvad Küprose Vabariigi valitsuse kontrollile.[3] Nimetatud erireeglid jõustusid 23. augustil 2004. aastal. Nimetatud ajast alates kehtib kaupade suhtes eraldusjoone määrus täiel määral.

28. detsembril 2004. aastal võttis komisjon vastu otsuse fütosanitaarekspertide määramise kohta, et viia läbi kontrollkäigud Küprose Vabariigi aladel, mis ei kuulu Küprose Vabariigi valitsuse tegeliku kontrolli alla, nagu on kirjeldatud komisjoni määruse (EÜ) nr 1480/2004 artiklis 3.

17. veebruaril 2005. aastal võttis nõukogu vastu eraldusjoone määruse muudatused põllumajanduse ja eraldusjoont ületavate isikute suhtes kohaldatavate tingimuste osas.[4]

18. aprillil 2005. aastal võttis komisjon vastu eraldusjoone määruse I lisa muudatuse. Piiriületuspunktide nimekirja on lisatud kaks täiendavat piiriületuspunkti: Ledra Street ja Zodia [5]

Praegusel hetkel ei näe komisjon ette edasisi eraldusjoone määruse muudatusettepanekuid.

2. Eraldusjoone ületamine (inimesed)

Isikute üleminek eraldusjoonest toimub ilma tõrgeteta. Tuhanded Küprose elanikud ületavad eraldusjoont mõlemalt poolt. ELi kodanikele kehtib vaba liikumine olenemata nende Küprosesse sisenemise punktist. Ühestki vahejuhtumist ei ole ette kantud.

Vaatamata eraldusjoont ületavate isikute kontrollimisele Küprose Vabariigi poolt on üha selgem, et põhjaosa kaudu toimub süstemaatiline ebaseaduslik sisseränne valitsuse kontrolli all olevatele aladele. Seega ei saa eraldusjoont pidada täies pikkuses tõhusa järelevalve all olevaks. Mõnes lõigus on võimalik ületada eraldusjoont kontrollita.

Tuhanded kolmandate riikide kodanikud on ebaseaduslikult eraldusjoont ületanud. Paljud neist on taotlenud varjupaika Küprose Vabariigis, mis on tunduvalt suurendanud varjupaigataotluste arvu.[6]

3. Eraldusjoone ületamine (kaubad)

Kaupade puhul on eraldusjoon tegelikult kehtinud alates 23. augustist 2004 (cf.1).

3.1 Statistika

Küprose türgi kaubanduskoda on regulaarselt teatanud komisjonile õigeaegselt iga kuu nende kaupade liigi, mahu ja väärtuse, millele väljastatakse saatedokumendid.[7] Kaubanduskoda töötab tõhusalt ja professionaalsel tasemel. Kaubanduskoda toetasid liikmesriikide eksperdid.

Küprose Vabariigi asutused edastasid komisjonile kuuaruannetes nende kaupade liigi, mahu ja väärtuse, mis vastavalt saatedokumentidele ületasid eraldusjoone.[8] Nimetatud aruanded hõlmavad kaupu, mis ületasid eraldusjoone idaosa suveräänse baasipiirkonna Pergamose ja Strovilia piiriületuspunktide kaudu.

Eraldusjoont ületavate kaupade kogus ja väärtus on jätkuvalt piiratud. Kaubanduskoda väljastas aruandeperioodi jooksul 862 saatedokumenti. Nende kaupade koguväärtus, millele dokumendid väljastati, ulatub 1 000 617 euroni.

Aruandeperioodil ei kasutatud kõiki saatedokumente, kuna mõned tehingud tühistati või tarned lükati edasi. Mõningatel juhtudel oli eraldusjoont ületavate kaupade maht/kogus väiksem kui oli märgitud saatedokumentides. Küprose Vabariigi aruannete põhjal ulatus eraldusjoont tegelikult ületanud kaupade väärtus kuni 818 133 euroni, s.o keskmiselt umbes 99 000 eurot.[9] Kaupade enamuse moodustasid juurviljad, kivist tooted, paberkaubad ja mööbel.[10]

Küprose Vabariigi asutused keeldusid kaupade viimisest üle eraldusjoone erandkorras (näiteks eraldusjoont ületavate loomsete toodete nagu halloumi juust ja värske kala ning pita leib, kuna märgistamine ja pakendamine ei vastanud nõuetele).

Nagu on sätestatud eraldusjoone määruse artikli 4 lõikes 2, kehtestasid Küprose Valitsuse asutused tollimakse sellist liiki põllumajandustoodetele, mis on kõlblikud eksporditoetuse saamiseks või sekkumismeetmete võtmiseks.

Selliseid kaupu, mille lõppsiht ei olnud Küprose Vabariik, üle eraldusjoone ei liikunud, mis tähendab, et Küprose põhjaosa ja teiste ELi liikmesriikide vahel ei toimunud eraldusjoont ületavat kaubandust.

3.2 Takistused

Eraldusjoont ületaval kaubandusel on jätkuvalt palju takistusi. Küprose türgi tarbesõidukid nagu bussid, veoautod, taksod, väikebussid ja üüritud autod ei saa saare piirkonnas vabalt liikuda. Küprose Vabariik ei tunnista Küprose türgi ametiasutuste väljastatud tehnoseisundit käsitlevaid tarbesõidukilube ja autojuhilube.

Küprose põhjaosa ja ELi vaheline kaubandus valitsuse kontrolli all olevate alade kaudu ei toimi mitmetel põhjustel, nagu näiteks äriühingu registreerimise vajadus valitsuse kontrolli all olevatel aladel (muu seas seoses impordi suhtes kohaldatud käibemaksu maksmisega) ja transpordiprobleemide tõttu (kuna veoautod ei saa ületada eraldusjoont ja juhilube ei tunnistata).

3.3 Jätkuv kaubanduse hõlbustamine

Komisjoni otsused, mis käsitlevad tsitrusvilju,[11] mett, värsket kala ja jaanalinde,[12] mida veetakse üle eraldusjoone, on ettevalmistamisel. 2004. aasta septembris on liikmesriikide eksperdid komisjoni nimel kontrollinud tsitrusvilju enne koristamist saare põhjaosas kooskõlas asjakohase ühenduse acquis'ga. Nimetatud kontrollimise tulemused kinnitasid varasemaid 2003. aasta oktoobri tulemusi, mille kohaselt kahjulikke organisme Xanthomonas campestris, Cercospora angolensis ja gnardia citricarpa ei ole avastatud, mis näitab, et neid organisme Küprose põhjaosas ei esine. Lisaks kontrollkäikudele puuviljaaedadesse ja eraldusjoone ületamiseks mõeldud kaubapartiide kontrollimisele jätkuvad vaatlused kollateraalse seire raames.

Sõltumatud fütosanitaareksperdid teostasid vaatlusi Küprose põhjaosas, et ette valmistada kartulitega kauplemist, mida võiks alustada 2006. aasta kevadsaagiga, kui ei esine tõsiseid taimehaigusi.

4. Teenused

Komisjonile teadaolevalt ei ole aruandeperioodil osutatud eraldusjoont ületavaid teenuseid.

5. Järeldus

Tänu aruandeperioodil võetud rakendusmeetmetele toimib ühinemisakti protokolli 10 artiklis 2 sätestatud kord täielikult.

Määrus on osutunud stabiilseks õigusraamistikuks tuhandetele iga päev eraldusjoont ületavatele küproslastele kui ka teistele ELi kodanikele, kellel on vaba liikumine Küproses. Selline kord tugevdab kahe saarel elava kogukonna sidemeid ja avaldab positiivset mõju turismile. Eraldusjoont ületav illegaalne sisseränne on siiski murettekitav.

Eraldusjoont ületavate kaupade kogus ja väärtus on jätkuvalt piiratud. Praktilist laadi takistused tõkestavad oluliselt eraldusjoont ületavat kaubandust. Küprose türgi kaubanduskoda täitis oma kohustused tõhusalt ja professionaalsel tasemel.

Kahe uue piiriületuspunkti kiirel avamisel on positiivne mõju kaubanduse arendamisele ja see edendab saare edasist integratsiooni.

Küprose põhjaosa ja teiste ELi liikmesriikide vahelist kaubandust üle eraldusjoone ei ole toimunud.

ANNEX I

Overview table summarizing the monthly reports of the Turkish Cypriot Chamber of Commerce according to Article 8 of Commission Regulation No 1480/2004

August 2004 – April 2005

1 | August/2004 | 3.883 € |

2 | September/2004 | 48.265 € |

3 | October/2004 | 72.102 € |

4 | November/2004 | 86.547 € |

5 | December/2004 | 153.029 € |

6 | January/2005 | 53.166 € |

7 | February/2005 | 148.050 € |

8 | March/2005 | 117.177 € |

9 | April/2005 | 135.914 € |

TOTAL | 818.133 € |

ANNEX III Value of goods for which accompanying documents were issued by the TCCC

[pic]

ANNEX IV Development of most traded goods

[pic]

[1] ELT L 161, 30.4.2004, lk 128, muudetud 17. veebruari 2005. aasta nõukogu määrusega (EÜ) 293/2005; ELT L 50, 23.2.2005, lk 1.

[2] ELT L 272, 20.8.2004, lk 12.

[3] Komisjoni 10. augusti 2004. aasta määrus (EÜ) 1480/2004, ELT L 20.8.2004, lk 3.

[4] Komisjoni 17. veebruari 2005. aasta määrus (EÜ) 293/2005, ELT L 23.2.2005, lk 1.

[5] Komisjoni 18. aprilli 2005. aasta määrus (EÜ) 601/2004, ELT L 99, lk 10.

[6] Siseministeeriumi andmetel on aruandeperioodil taotlenud varjupaika Küprose Vabariigis 10 992 kolmanda riigi kodanikku. Eeldatakse, et vähemalt 50% varjupaiga taotlejatest on ületanud eraldusjoone illegaalselt.

[7] Tabelid kuuaruannete kohta on I lisas.

[8] Tabel eraldusjoont ületavate kaupade kohta on II lisas.

[9] Kaubanduse arengut näitab cf kaart III lisas .

[10] Nimetatud kaupade arengut näitab cf kaart IV lisas.

[11] Artikli 4 lõike 2 punkti 2 (muudetud ) alusel.

[12] Artikli 4 lõike 9 (muudetud) alusel.